Α4-0047/95

Πρόταση απόφασης του Συμβουλίου περί συνόλου δράσεων προς διαμόρφωση ευνοϊκότερου πλαισίου για την ανάπτυξη των διευρωπαϊκών δικτύων στον τομέα της ενέργειας (COM(93)0685 - C3-0085/94 - 94/0010(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι η πλήρης υλοποίηση της εσωτερικής ενεργειακής αγοράς απαιτεί την ενσωμάτωση των πρωτοβουλιών σε μια κοινή ενεργειακή στρατηγική η οποία θα καθορίζει όχι μόνον τα βασικά κριτήρια και στόχους της Ευρωπαϊκής Ενωσης σ' αυτόν τον τομέα, αλλά, και κυρίως, τις προϋποθέσεις για την απελευθέρωση των αγορών ενεργειακών προϊόντων,

(Τροπολογία 2)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

ότι η κατασκευή και η ανάπτυξη διευρωπαϊκών δικτύων για τον ενεργειακό τομέα θα συμβάλει στην μείωση του κόστους εφοδιασμού σε ενέργεια, και επομένως στην επίτευξη μεγαλύτερης οικονομικής ανάπτυξης, περισσότερης απασχόλησης και ισχυρότερης ανταγωνιστικής θέσης της ευρωπαϊκής οικονομίας,

(Τροπολογία 3)

Τρίτη αιτιολογική σκέψη

>Αρχικό κείμενο>

ότι, για να επιταχυνθεί η υλοποίηση των έργων κοινού ενδιαφέροντος που προσδιορίζονται από την απόφαση [...], είναι ανάγκη να παρασχεθεί στην Κοινότητα η δυνατότητα να υποστηρίξει, με χρηματοδοτικά μέσα που προορίζονται ειδικά για τα διευρωπαϊκά δίκτυα, τις χρηματοδοτικές προσπάθειες των κρατών μελών για τα εν λόγω έργα, ιδιαίτερα υπό μορφή υποστήριξης σε μελέτες σκοπιμότητας και, κατά περίπτωση, εγγυήσεων δανείων ή επιδοτήσεων επιτοκίου,

>Κείμενο μετά την ψηφοφορία στο ΕΚ>

ότι, για να επιταχυνθεί η υλοποίηση των έργων κοινού ενδιαφέροντος που προσδιορίζονται από την απόφαση [...], είναι ανάγκη να παρασχεθεί στην Κοινότητα η δυνατότητα να υποστηρίξει, με χρηματοδοτικά μέσα που προορίζονται ειδικά για τα διευρωπαϊκά δίκτυα, τις χρηματοδοτικές προσπάθειες των κρατών μελών για τα εν λόγω έργα, ιδιαίτερα υπό μορφή υποστήριξης σε μελέτες οικονομικής, κοινωνικής και τεχνικής σκοπιμότητας και, κατά περίπτωση, εγγυήσεων δανείων ή επιδοτήσεων επιτοκίου,

(Tροπολογία 4)

Άρθρο 2, παράγραφος 1, εισαγωγική πρόταση

>Αρχικό κείμενο>

1. Προκειμένου να συμβάλει στη διαμόρφωση ευνοϊκότερου τεχνικού, διοικητικού και νομικού πλαισίου, για την ανάπτυξη των διευρωπαϊκών δικτύων ενεργείας, η Κοινότητα ευνοεί:

>Κείμενο μετά την ψηφοφορία στο ΕΚ>

1. Προκειμένου να συμβάλει στη διαμόρφωση ευνοϊκότερου, τεχνικού, διοικητικού και νομικού πλαισίου για την ανάπτυξη των διευρωπαϊκών δικτύων, η Κοινότητα αποδίδει εξέχουσα σημασία και ευνοεί:

(Τροπολογίες 5 και 8)

Άρθρο 3, παράγραφος 2

>Αρχικό κείμενο>

2. Λαμβάνει υπόψη τα έργα κοινού ενδιαφέροντος που προσδιορίζονται από την απόφαση 94/.../ΕΚ κατά τις παρεμβάσεις εκ μέρους των Ταμείων και των χρηματοδοτικών μέσων και προγραμμάτων που εφαρμόζονται για τα διευρωπαϊκά δίκτυα, τηρώντας τους κανόνες και τις σκοπιμότητες αυτών.

>Κείμενο μετά την ψηφοφορία στο ΕΚ>

2. Λαμβάνει υπόψη τα έργα κοινού ενδιαφέροντος που προσδιορίζονται από την απόφαση 94/.../ΕΚ κατά τις παρεμβάσεις εκ μέρους των Ταμείων και των χρηματοδοτικών μέσων και προγραμμάτων που εφαρμόζονται για τα διευρωπαϊκά δίκτυα, τηρώντας τους κανόνες και τις σκοπιμότητες αυτών. Πάντως, θα δοθεί προτεραιότητα στα διευρωπαϊκά δίκτυα ενέργειας που θα προάγουν ειδικότερα την ανάπτυξη της οικονομικής και κοινωνικής συνοχής στα πλαίσια του γενικού κριτηρίου περί σκοπιμότητας και βιωσιμότητας, λαμβάνοντας υπόψη οικονομικούς, κοινωνικούς και τεχνικούς παράγοντες.

(Τροπολογία 6)

Αρθρο 4, παράγραφος 1

>Αρχικό κείμενο>

1. Για την εκτέλεση των δράσεων που αναφέρονται στο άρθρο 2, η Επιτροπή επικουρείται από την επιτροπή που έχει συσταθεί από το άρθρο 7 παράγραφος 1 της απόφασης [...].

>Κείμενο μετά την ψηφοφορία στο ΕΚ>

1. Για την εκτέλεση των δράσεων που αναφέρονται στο άρθρο 2, η Επιτροπή επικουρείται από συμβουλευτική επιτροπή η οποία αποτελείται από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής.

>Αρχικό κείμενο>

Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της εντός περιόδου που μπορεί να καθορίσει ο Πρόεδρος ανάλογα με τον επείγοντα χαρακτήρα του θέματος και κατόπιν ψηφοφορίας αν κριθεί απαραίτητο.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην επιτροπή και το Ευρωπαϊκό Κοινοβούλιο σχέδιο των μέτρων που πρέπει να ληφθούν. Η επιτροπή διατυπώνει τη γνώμη της εντός περιόδου που μπορεί να καθορίσει ο Πρόεδρος ανάλογα με τον επείγοντα χαρακτήρα του θέματος και κατόπιν ψηφοφορίας αν κριθεί απαραίτητο.

>Αρχικό κείμενο>

Η γνώμη πρέπει να καταγραφεί στα πρακτικά[semigr ] επιπλέον κάθε κράτος μέλος έχει το δικαίωμα να ζητήσει να καταγραφεί η θέση του στα πρακτικά.

>Κείμενο μετά την ψηφοφορία στο ΕΚ>

Η γνώμη πρέπει να καταγραφεί στα πρακτικά[semigr ] επιπλέον κάθε κράτος μέλος έχει το δικαίωμα να ζητήσει να καταγραφεί η θέση του στα πρακτικά. Τα πρακτικά πρέπει να διαβιβασθούν στο Ευρωπαϊκό Κοινοβούλιο.

>Αρχικό κείμενο>

Η Επιτροπή λαμβάνει δεόντως υπόψη τη γνώμη της επιτροπής. Ενημερώνει την επιτροπή για τον τρόπο με τον οποίο ελήφθησαν υπόψη οι γνώμες τους.

>Κείμενο μετά την ψηφοφορία στο ΕΚ>

Η Επιτροπή λαμβάνει δεόντως υπόψη τη γνώμη της επιτροπής και τις ενδεχόμενες παρατηρήσεις του Ευρωπαϊκού Κοινοβουλίου. Ενημερώνει την επιτροπή και το Ευρωπαϊκό Κοινοβούλιο για τον τρόπο με τον οποίο ελήφθησαν υπόψη οι γνώμες τους.

Ψήφισμα νομοθετικού περιεχομένου που αποτελεί τη γνωμοδότηση του Ευρωπαϊκού Κοινοβουλίου επί της προτάσεως αποφάσεως (ΕΟΚ) του Συμβουλίου περί συνόλου δράσεων προς διαμόρφωση ευνοϊκότερου πλαισίου για την ανάπτυξη των διευρωπαϊκών δικτύων στον τομέα της ενέργειας (COM(93)0685 - C3-0085/94 - 94/0010(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(93)0685 - 94/0010(SYN)) (( ΕΕ C 72 της 10.03.1994, σ. 15)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189 Γ και 129 Δ, παράγραφος 3 της Συνθήκης ΕΚ (C3-0085/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ενέργειας, Ερευνας και Τεχνολογίας, καθώς και τις γνωμοδοτήσεις της Επιτροπής Προϋπολογισμών, της Επιτροπής Μεταφορών και Τουρισμού και της Επιτροπής Οικονομικής, Νομισματικής και Βιομηχανικής Πολιτικής (Α4-0047/95),

1. εγκρίνει, με την επιφύλαξη των τροποποιήσεων που της επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, δυνάμει του άρθρου 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή του θέση την οποία θα εκδόσει δυνάμει του άρθρου 189 Γ, σημείο α) της Συνθήκης ΕΚ, τις τροποποιήσεις που εψήφισε το Κοινοβούλιο[semigr ]

4. ζητεί την έναρξη της διαδικασίας συνεννόησης σε περίπτωση που το Συμβούλιο προτίθεται να παρεκκλίνει από το εγκριθέν από το Κοινοβούλιο κείμενο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει ουσιώδεις τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και στην Επιτροπή.